KESKUSTAN YLÖJÄRVEN VALTUUSTORYHMÄ VALTUUSTOALOITE

VÄLIRAHOITUSMALLI HANKKEIDEN EDISTÄMISEKSI

Yleisen toimeliaisuuden lisäämiseksi ja siihen kannustamiseksi on toivottavaa, että yhdistykset ja muut tukiin oikeutetut toimijat hakisivat aktiivisesti rahaa kehittämishankkeisiin esimerkiksi Manner-Suomen kehittämisrahastosta.

Hankkeiden välirahoitus on suunniteltava huolella, koska myönnetty avustus maksetaan jälkikäteen maksettuja laskuja vastaan. Maksuhakemusten käsittely vie aikansa, mikä osaltaan lisää hankkeen hallinnoijan rahoituksen tarvetta.

Keskustan Ylöjärven valtuustoryhmä esittää, että Ylöjärvellä muotoillaan oma välirahoitusmalli hankkeiden rahoituksen helpottamiseksi.

Käytännössä kaupungin talousarvioon lisättäisiin vuosittainen, esimerkiksi 150 000 euron resurssi, josta voitaisiin lainata, esimerkiksi korkeintaan 50 000 euron suuruisia summia. Lainojen tarkoitus olisi mahdollistaa tavallisille yhdistyksille runsaasti varoja vaativien ulkoisten rahoitusten avulla tehtävien hankkeiden toteuttaminen. Välirahoitusmallista on kannustavia kokemuksia useissa kunnissa.

Ylöjärvellä 9. elokuuta 2021

Keskustan Ylöjärven valtuustoryhmä

Minna Sarvijärvi

Pekko Sivonen

Riitta Koskinen

Teuvo Hakanen

Esa Toikkonen